Arsènik
Arsenik, arsen, utawa arsepunikam iku unsur kimia sajeroning tabel périodik kang nduwé simbul As lan nomer atom 33. Dat iki awujud bahan metaloid kang misuwur mawa racun lan nduwé telung wangun alotropik; kuning, ireng lan klawu. Arsenik lan senyawa arsenik kanggo pestisida, herbisida, insektisida lan warna-warna aloy.

Sipat-sipat Arsenik 
Arsenik kanthi kimiawi duwé karakteristik kang sarupa karo Fosfor, lan sok bisa kanggo sesulih sajeroning warna-warna réaksi biokimia lan uga mawa racun. Nalika dipanasaké, arsenik bakal rikat kaoksidasi dadi oksida arsenik, kang mambu kaya ambuné bawang putih. Arsenik lan sawatara senyawa arsenik uga bisa langsung kasublimasi, owah saka padhet dadi gas tanpa dadi cuwèran dhisik. Dat dhasar arsenik tinemu sajeroning rong wangun padhet kang awarna kuning lan metalik, kanthi berat jinis 1,97 lan 5,73.

Paédah 
Timbal biarsenat wis dipigunakaké ing abad kaping 20 minangka insektisida kanggo woh-wohan nanging ngakibataké karusakan utek para pekerja kang nyemprotaké. Sajeroning abad kaping 19, senyawa arsen wis dipigunakaké sajeroning babagan usada nanging akèh-akèhé saiki wis diganti nganggo usada modhèren.

Kagunan liya:
 Werna-warna insektisida lan racun
 Galium arsenida iku material semikonduktor wigati sajeroning IC utawa sirkuit terpadu. Sirkuit digawé nganggo komponèn iki luwih rikat nanging uga luwih larang tinimbang saka silikon.

Werna-warna senyawa 

 Asam arsenat (H3AsO4)
 Asam arsenit (H3AsO3)
 Arsen trioksida (As2O3)
 Arsin (Arsen Trihidrida AsH3)
 Kadmium arsenida (Cd3As2)
 Galium arsenida (GaAs)
 Timbal biarsenat (PbHAsO4)

Pepènget 
Arsenik lan sabagéan gedhé senyawa arsenik iku racun kang kuat.
Arsenik matèni kanthi cara ngrusak sistem pencernaan, kang njalari pati amarga shock. Delengen keracunan arsenik.

Sawetara tokoh kang naté keracunan arsen 
 Napoleon Bonaparte
 Munir, SH

Pranala njaba 
 WebElements.com – Arsenicum
 EnvironmentalChemistry.com – Arsenicum
 Warangan pada keris 

Unsur kimia